12. 3. 1999 De Europæiske Fællesskabers Tidende L 63/55 KOMMISSIONEN KOMMISSIONENS BESLUTNING af 1. juli 1998 om påtænkt og allerede ydet støtte til Keller SpÅ og Keller Meccanica SpÅ fra Italien (meddelt under nummer K(1998) 2047) (Kun den italienske udgave er autentisk) (EØS-relevant tekst) (1999/195/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 93, stk. 2, første afsnit, under henvisning til aftalen om Det Europæiske Økono- miske Samarbejdsområde, særlig artikel 62, stk. 1, litra a), efter i henhold til bestemmelserne i ovennævnte artikler at have opfordret de interesserede parter til at fremsætte deres bemærkninger, og ud fra følgende betragtninger: Ved brev af henholdsvis 12. april 1996 og 2. maj 1996 meddelte den italienske regering Kommissionen, at den havde til hensigt at yde statsgarantier inden for rammerne af artikel 2a i lov 95/1979 til Keller SpÅ og Keller Mecca- nica SpÅ, som begge i 1994 blev erklæret for insolvente, og som blev underlagt særlige administrative ordninger. Begge virksomheder indgik i Gruppo Keller, som beskæf- tiger sig med produktion af rullende jernbanemateriel. Keller SpÅ, som var moderselskabet, har hovedsæde på Sicilien og har ca. 294 ansatte. Selskabet Keller Meccanica SpÅ, der kontrolleres af Keller SpÅ, har hovedsæde på Sardinien og tæller 319 ansatte. I henhold til lov nr. 95 fra 1979 blev der udnævnt en ekstraordinær eksekutor, som fik til opgave at udarbejde programmer for en sanering af begge virksomheder, og disse programmer blev godkendt ved ministerielt dekret af 22. deecember 1994. De indebærer bl.a. udførelse af eksisterende ordrer som middel til at genoprette de to selskabers rentabilitet med henblik på senere at afhænde dem til en køber eller i modsat fald at afvikle dem. Gennemførelsen af disse planer blev forsinket som følge af vanskeligheder med at tilvejebringe den nødvendige finansiering. Blandt de opnåede finansieringer har Keller SpÅ opnået et lavt forrentet lån på 33 839 mio. ITL fra Irfis-Mediocre- dito della Sicilia, og Keller Meccanica SpÅ har opnået et lavt forrentet lån på 6 500 mio. ITL fra Societå Finanziaria Industriale Rinascita Sardegna-Sfirs SpÅ. Begge lån er ydet til en rentesats, der ligger under den tilsvarende referencesats for Italien (11,35 % for året 1995). II Som følge af de ufyldestgørende oplysninger, som de italienske myndigheder har meddelt, og den alvorlige tvivl, der er opstået omkring de foranstaltninger, Kommissionen har fået meddelelse om, besluttede sidst- nævnte den 10. februar 1997 at indlede den i traktatens artikel 93, stk. 2, hjemlede procedure vedrørende: — det lavt forrentede lån på 33 839 mio. ITL, som Irfis- Mediocredito della Sicilia SpÅ har ydet Keller SpÅ til en årlig rente på 4 % — det lavt forrentede lån på 6 500 mio. ITL, som Societå Finanziaria Industriale Rinascita Sardegna-Sfirs SpA har ydet Keller Meccanica SpÅ til en årlig rente på 5 %